MTLS พุ่ง 4.27% ลุ้นผลประกอบการปีนี้โต 69%
MTLS พุ่ง 4.27% ลุ้นผลประกอบการปีนี้โต 69% ล่าสุด ณ เวลา 11.10 น. ราคาอยู่ที่ 24.40 บาท บวก 1 บาท หรือ 4.27% สูงสุดที่ 24.50 บาท ต่ำสุดที่ 23.40 บาท มูลค่าซื้อขายที่ 345.69 ล้านบาท ด้าน บล.ทิสโก้ แนะซื้อ ให้เป้า 30 บาท
25 พ.ย. 2559

ผู้สื่อข่าวรายงานว่า ราคาหุ้นบริษัท เมืองไทย ลิสซิ่ง จำกัด (มหาชน) หรือ MTLS ณ เวลา 11.10 น. ราคาอยู่ที่ 24.40 บาท บวก 1 บาท หรือ 4.27% สูงสุดที่ 24.50 บาท ต่ำสุดที่ 23.40 บาท มูลค่าซื้อขายที่ 345.69 ล้านบาท ขณะที่ดัชนีตลาดหุ้นไทยโดยรวมบวก 0.43%
 
บล.ทิสโก้ ระบุในบทวิเคราะห์ แนะนำ “ซื้อ” MTLS ราคาเป้าหมาย 30 บาท/หุ้นหลังจากที่ MTLS มีการขยายสาขาเพิ่มขึ้นอย่างต่อเนื่อง จากเดิม 506 สาขาในปี 57 เป็น 1515 สาขาในช่วงไตรมาส 3/59 ด้วยต้นทุนทางการเงินที่ลดลงหลังจากจดทะเบียนในตลาดหลักทรัพย์ทำให้ MTLS ขยายสาขาออกนอกภาคอีสานไปยังภาคกลางและภาคใต้ โดยเชื่อว่าปัจจัยที่ทำให้ MTLS ชิงส่วนแบ่งการตลาดได้คือ 1) ดอกเบี้ยที่ต่ำกว่าคู่แข่ง 2) สินเชื่อจำนำทะเบียนรถและบ้าน เราคาดว่าสินเชื่อจะเพิ่มขึ้น 80% ในปีนี้เป็น 2.27 หมื่นล้านบาท และ 30% ในปี 61 เป็น 2.95 หมื่นล้านบาท
 ทั้งนี้คาดผลประกอบการปี 59เพิ่มขึ้น 69% เป็น 1.39 พันล้านบาท และ 29% ในปี 61เป็น 1.80 พันล้านบาท และ 19% สำหรับปี 62เป็น 2.15 พันล้านบาท โดยสมมติฐานคือ 1) สินเชื่อที่โต 80% ในปี 59และ 30-20% สำหรับปี 60-612) NIM ที่ลดลงในปี 60เนื่องจากต้นทุนของเงินที่เพิ่มขึ้น และผลตอบแทนของสินเชื่อรถยนต์ที่ลดลง และลดลงอีก 71 bps ในปี 2018F และ 3) Credit Cost (การตั้งสำรอง/สินเชื่อรวม) อยู่ที่ 1.4% ในปี 59และ 1.5% ในปี 60-61